Šiūpariai (Šilutė)

Šiūpariai – kaimas Šilutės rajono savivaldybės, šiauriniame pakraštyje, 6 km į šiaurę nuo Švėkšnos, Šalpės kairiajame krante. Ribojasi su Lekių, Jokšų, Slabados, Padubrinų (visi Švėkšnos sen.) ir Raukų (Klaipėdos raj.) kaimais. Kaimo šiauriniame pakraštyje yra Šiūparių piliakalnis.

Istorija 

Šiūparių kaimo teritorijoje žmonės jau gyveno I tūkstantmečio pradžioje. Šalia piliakalnio rasta lipdytinės keramikos grublėtu paviršiumi, gintarinių karolių, verpstelių. Šiūparių kaimas minimas 1655 m. Švėkšnos RKB gimimo metrikų knygoje. Kaimas priklausė Švėkšnos klebonijai, Švėkšnos valsčiui. I pasaulinio karo pradžioje rusų kariai ant Šiūparių piliakalnio buvo išsikasę apkasus.

Sovietmečiu kaimo žemė priklausė Švėkšnos tarybiniam ūkiui.

Gyventojai

Žymūs žmonės 

Šiūparių kaime gimė:
 Povilas Jančiauskas (g. 1916 m. vasario 20 d.), miškininkas, inžinierius, JAV lietuvių bendruomenės veikėjas.

Šaltiniai 

Šilutės rajono savivaldybės gyvenvietės